Luk op for Jesus -5. Jesus ønsker, at du er parat. - PDF
Download "Luk op for Jesus -5. Jesus ønsker, at du er parat."
1 Luk op for Jesus -5 Jesus ønsker, at du er parat. Mål: Lær børnene, at Jesus har gjort alt klar til, at vi kan leve et evigt liv med ham Han ønsker, at vi er med til denne store fest. Derfor er det vigtigt, at vi er parate til at møde ham, for vi ved ikke, hvornår vi er færdige med vores liv på jorden eller hvornår Jesus kommer igen. Tekst: Mat. 24, Joh. 14, 3. (Vær parat til Jesus genkomst). Visualisering: Pynt rummet med emnet Luk op for Jesus og et hjerte eller en dør i pap, som kan lukkes op, så Jesus kommer til syne. Teknik: Vis ppt Luk op for Jesus under hele mødet - når ikke andet er angivet. Vis ppt Joh.Åb.3,20 til bibelverset. Find en sang eller et videoklip til opstart. F.eks. o sangen Kongebørn CD en Kongebørn Dansk Oase o sangen Når jeg kommer hjem CD en Den bedste ven Kids for Jesus o Minisekterne 2-10 Hestefluen o Musikvideo: Kongebørn: Fællessamling Dagens højdepunkt målrettet undervisning minutter 3-7 min. Opstart - saml børnene og skab en god stemning, hvor alle er trygge. Skab en god stemning, mens børnene kommer ind. Vælg f.eks. mellem: Afspil sangen Kongebørn CD en Kongebørn Dansk Oase eller Når jeg kommer hjem CD en Den bedste ven Kids for Jesus Vis minisekterne 2-10 Hestefluen Mariehønen er parat til at møde den store hesteflue. Vis musikvideo: Sig herefter velkommen til børnene og fortæl om emnet, vi afslutter i dag: Luk op for Jesus. Fortæl kort om, hvad der skal ske, uden at gå i detaljer. 3-6 min. " Brobygger byg bro for barnet til dagens pointe. Leg: Børnene står i en rundkreds med hænderne på ryggen. Du står i midten og kaster en blød bold eller en badebold til et barn. Er barnet parat til at fange bolden? Du må gerne lave snydebevægelser for at gøre det ekstra svært. Byg bro fra legen til dagens pointe: Det er slet ikke nemt at være parat hele tiden. Nogle gange troede I, at bolden kom, og så kom den alligevel ikke. Og så kom den lige pludselig! Sådan er det også med Jesus. Han siger: Jeg kommer igen! Men vi ved ikke hvornår. Alligevel er det vigtigt at være parat til at møde ham, når han kommer. Det skal vi høre meget mere om i dag, for dagens pointe er: Jesus ønsker, at du er parat Side 1
2 2-4 min.# Ekstra forslag Brug eventuelt ét af disse ekstra forslag. Sang: - Gud er god, han lever ( Vi synger 56) - Guds kærlighed er rundt om mig ( Vi synger 58) - Jeg går på livets vej ( Vi synger 61) - Hvem er du Jesus ( Vi synger 69) - Over bjerge, gennem dale ( Vi synger 88) Bøn: Tak Jesus, fordi han gør en plads i himlen klar til os. Bed ham om at hjælpe os med at være parat, når han kommer. (Dukke)teater: (Se bilag). Teksten kan bruges til dukketeater, (hvis du har nogle store børn, vil de sikkert hjælpe med det), spilles som teaterstykke (med børnene) eller fortælles som en lille historie. 3-4 min.$ Bibelvers - opdag og husk, at Guds ord er relevant. Vis ppt: Joh.Åb.3,20 Hvis du hører min stemme og åbner døren, så vil jeg komme indenfor, og vi kan have fællesskab med hinanden. Joh. Åb. 3, 20. (Bibelen på hverdagsdansk). Det er 5. og sidste gang, vi øver dette bibelvers. - Indledning: Det er sidste gang, vi øver dette bibelvers, så nu skal vi se, om I kan det udenad - Stafetløb: Del børnene op i hold med max. 5 børn pr. hold. Til hvert hold har du et sæt med 5 billeder til bibelverset (bilag billeder bibelvers ). Holdene stiller op i den ene ende i rummet, og bibelversets billeder lægges i den anden ende i rummet. Efter et Klar, parat, start løber det første barn fra hvert hold hen og henter et billede til bibelverset. Når det første barn kommer tilbage, løber det andet barn til billederne i den modsatte ende i rummet osv., indtil alle 5 billeder er samlet. Når holdet har fået fat i sine 5 billeder, skal de lægges i den rigtige rækkefølge. Når dette er gjort, råber holdet bibelverset. Holdet, som råber verset først (og rigtigt!), vinder. (Hvis du har meget få børn, kan hvert barn løbe for sig selv, og ellers kan I gøre det som en leg, hvor alle er på samme hold). - Øvelse: Sig verset sammen med følgende fagter: Hvis du hører - en hånd bag øret Min stemme - peg på munden Og åbner døren - læg hænderne på maven og bevæg dem ud til siden, som når en dør lukkes op Så vil jeg komme indenfor - gå med højre pegefinger og langfinger på venstre arm Og vi kan have fællesskab med hinanden - løft begge pegefingre og bevæg hænderne skiftevis frem og tilbage Side 2
3 4-7 min. % Tekst lad forståelse, kendskab og tillid til Gud vokse. Tekst: Mat. 24, Joh. 14, 3. (Vær parat til Jesus genkomst). Vis ppt Luk op for Jesus Brug bibelen i din forberedelse. Understreg evt. nogle sætninger, som du vil læse højt for børnene. Brug nedenstående til inspiration. Stil spørgsmål: Er I klar? Er I helt klar? Er I sikker?? (Lad der nu ske noget uventet: En høj lyd (gennem højtalerne?), noget der pludseligt vælter el.lign. er der nogen, der bliver forskrækket?). Det kan være svært at være klar, når man ikke ved, hvad man skal forvente. Jesus siger: Vær altid parate! det betyder: Vær altid klar. Men hvad er det, han ønsker, vi skal være klar til? Det må vi hellere undersøge (Læs op fra Bibelen på hverdagsdansk - Joh. 14, 3). Jesus siger: Når alt er parat, kommer jeg tilbage for at hente jer, så I altid kan være sammen med mig, der hvor jeg er. Prøv at forestille dig, at du helt tilfældigt hører to personer tale sammen: I nat lister vi os ind og stjæler alle deres computere og mobiler! Ja, det er en aftale! Du lytter, og du finder ud af, at det er dit hjem, de taler om. Du hører simpelthen på en samtale mellem to tyve, der vil bryde ind i dit hjem i nat! Hvad ville du gøre? Sige det til dine forældre? Ringe til politiet? Eller ville du bare lade som om, du ikke har har hørt noget? Nej vel? Du ville sørge for, at der var nogen klar til at holde vagt og fange tyvene, inden de kom ind i dit hjem. Jesus gav også sine disciple dette spørgsmål. De var også enige om, at de ville holde vagt og være klar, når tyvene kom, for at undgå, at tyvene kom ind i deres hjem. Og så sagde Jesus: På samme måde skal I være parate, for jeg kommer igen på et tidspunkt, I ikke regner med. Jesus bor ikke på jorden længere. Han tog hjem til himlen, hvor han gør klar til den helt store fest. Jesus talte ofte om den fest, der skal være, når han henter sine venner hjem. Han har også inviteret dig med til festen og ønsker, at du skal være med. Derfor er det vigtigt, at du er klar den dag, han kommer og henter dig. Men Jesus fortæller os ikke, hvornår han henter os. Ingen får at vide, hvornår deres sidste dag på jorden er. Men det er vigtigt at forstå, at hver dag kan være den sidste dag. Og hver dag skal vi være klar til at møde Jesus, hvis han kommer og henter os. Vær altid parate, for I kan ikke vide, hvornår jeg kommer, siger Jesus (Mat. 25, 13). Hvordan kan vi være parate? (Lad børnene svare). Ved at tro på Jesus og leve livet, som om han allerede er her. Ved at gøre, som vi har lært i bibelverset: Åbne op, (gøre plads til Jesus i dit liv), og have fællesskab med ham, (bruge tid på at være sammen med Jesus, så du lærer ham at kende). Så det er vigtigt, at der altid og overalt er plads til, at Jesus er med dig: I skolen/børnehaven, derhjemme, til fodbold eller klaverundervisning eller, hvad du går til, når du er sammen med vennerne der skal altid være plads til Jesus. Du må ikke skubbe Jesus hen i et hjørne, hvor du bestemmer, at der kun er plads til Jesus, når vi er i Børnekirken. For hvad så, hvis Side 3
4 Jesus kommer om tirsdagen? Der skal du også være klar til at møde ham. Ikke kun i Børnekirken. Giv Jesus lov til at være din bedste ven: Altid, overalt og hver dag. Så bliver du ikke overrasket, når han lige pludselig kommer og henter dig på et tidspunkt, som du ikke havde regnet med. Vær altid parat! Side 4
5 & Gruppesamling Undersøg og opdag, hvordan undervisningen kan bruges i hverdagen; nær fællesskab og personlig bøn. 10 minutter Hvad skal der til for at gøre sig klar til en fest? Lad børnene svare således: Stil jer i rundkreds, hvor du står i midten med en blød bold og kaster bolden til det barn, der får lov til at svare på spørgsmålet, (f.eks. gå i bad, sætte hår, tage festtøj på, købe gaver, ). Hvad skal der til for at møde Jesus? Lad børnene svare på samme måde som beskrevet ovenover, (f.eks. åbne hjertet, bede, læse i bibelen, give plads til Jesus, være venner med Jesus, ). Hvem glæder sig til at møde Jesus? Hvem gør ikke? Hvorfor/hvorfor ikke? (Få en snak om de ting, børnene kan bekymre sig om i forhold til at møde Jesus). Vis en magnet, papirclips og tændstikker. Foklar: Denne magnet hedder Jesus. Papirclipsene er dem, der elsker Jesus og lever deres liv med ham. Tændstikkerne er dem, der lever for sig selv og ikke bruger tid på Jesus. Her på jorden lever disse mennesker sammen, (bland papirclips og tændstikker på bordet). Men hvad tror I, der sker, når Jesus kommer? (Lad magneten komme tættere på papirclipsene og tændstikkerne ovenfra, som om Jesus kommer ned. Papirclipsene vil komme hen til Jesus og følger ham tilbage op i himlen). BØN: Lad børnene tænke over, om der er ting, der gør, at de ikke er klar til at møde Jesus. Opmuntr dem til at dele disse ting med Jesus og bede ham om at rydde op i det. Bed derefter: Tak Jesus for de ting, du minder os om, står i vejen mellem dig og mig. Hjælp mig til at blive fri fra disse ting, så intet står i vejen mellem os. Jeg vil gerne give dig den plads, du ønsker at have i mit liv. Jeg ønsker, at du er med mig altid og overalt. Jeg ønsker at være sammen med dig hver dag. Gør mig klar til at møde dig Jesus. Kom Jesus, kom. Afslut gruppesamlingen med at informere børnene om mulighederne efter gruppesamlingen. Side 5
6 Aktivitet og fællesskab Bearbejd undervisningen gennem aktiviteter, dyrk fællesskabet på tværs af aldersgrupperne minutter ' Lege: - Rødt lys stop. Et barn står med ansigtet ind imod væggen. De øvrige børn står bag en linje, som er 6-10 meter væk fra væggen. De skal prøve at bevæge sig frem til væggen, mens barnet ved væggen ser ind imod væggen. Når barnet ved væggen siger: Rødt lys stop og derefter vender sig om, gælder det for de øvrige børn om at stå helt stille. Hvis spilleren ved væggen ser et barn bevæge sig frem, når han/hun vender sig om, skal dette barn tilbage til startpositionen. Hvem når først frem til målet, (barnet med ryggen til)? - Alle mine kyllinger kom hjem: ( Krea: - Jesus-magnet. Farvelæg billedet af Jesus (bilag: krea-jesus), lim billedet på et stykke farvet karton og klip det ud. Lim en magnet bagpå. (Opfølgning af gruppeaktivitet med magnet, papirclips og tændstikker). - Farvelægning. Find et billede på nettet ved at søge Jesus return coloring page. # Andre muligheder: - Leg og eksperimenter med magneter (opfølgning af gruppeaktivitet med magnet, papirclips og tændstikker). - Tid til leg og hygge. Side 6